gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8306, del 30-05-2018 (2018/4799)

Informació pública de la sol·licitud d'autorització d'abocament al mar de les aigües provinents del barranc del Clot de Mingot, en el terme municipal d'Altea. Expedient VERMAR256.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4799


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de la sol·licitud d'autorització d'abocament al mar de les aigües provinents del barranc del Clot de Mingot, en el terme municipal d'Altea. Expedient VERMAR256. [2018/4799]  
Roque Ferrer Polvoreda, regidor delegat d'Infraestructures i Obres i Cicle hídric, de l'Ajuntament d'Altea, sol·licita a aquesta direcció general, autorització d'abocament a domini públic marítim terrestre de les aigües provinents del barranc del Clot de Mingot, en el terme municipal d'Altea (Alacant)  
Segons el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, la Direcció General de l'Aigua és l'òrgan directiu que assumeix les funcions en matèria de planificació, gestió i protecció de recursos hídrics, projectes d'infraestructures hidràuliques a la Comunitat Valenciana, excloent-ne les relatives a infraestructures de regadius, construcció i explotació d'infraestructures hidràuliques, planificació i gestió de les conques internes de la Comunitat Valenciana, reutilització i estalvi de l'aigua, excepte les destinades a reg, control i protecció de la qualitat de l'aigua i autorització d'abocaments.  
El que es fa públic, en virtut del que disposa l'article 152.8 del RD 876/2014, de 10 d'octubre pel qual s'aprova del Reglament general per al desplegament i execució de la Llei 22/1988, de 28 de juliol, de costes, perquè en el termini de 20 dies hàbils comptats des de la data d'exhibició d'aquest ofici en el tauler d'anuncis de l'Ajuntament de Finestrat, puguen presentar-se per les corporacions i particulars interessats les al·legacions que estimen convenients. Durant aquest termini els interessats podran examinar la documentació presentada en l'Ajuntament d'Altea o en el Servei de Planificació de Recursos Hidràulics i Qualitat de les Aigües de la Conselleria d'Agricultura, Medi Ambient, Canvi Climàtic i Desenvolupament Rural, carrer de la Democràcia, 77, ciutat administrativa 9 d'Octubre, torre 1, 6a planta, de València, on estarà exposada els dies laborables en horari de 09.00 a 14.00 hores. També es podrà consultar el projecte en l'adreça següent URL: http://www.agroambient.gva.es/web/agua/participacion-publica  
  
  
València, 7 de maig de 2018.- El director general de l'Aigua: Manuel Aldeguer Sánchez.
Diari Oficial de la Generalitat Valenciana


Sumari del DOGV 8344, del 23-07-2018 (2018/6706)

Notificació de la sentència dictada en el procediment de família. Execució forçosa número 1191/2013.
----------------------------------------------------------------------------------------------------

### Dades del document

Número de DOGV
:   8344

Data del DOGV
:   23-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6706


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de família. Execució forçosa número 1191/2013. [2018/6706]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que en les actuacions de família. Execució forçosa número 1191/2013, seguides a instàncies de Vanessa Ardaya Rojas contra Alejandro Ríos Quevedo, en situació de rebel·lia, en les quals, en data 22 de juny de 2018, s'ha dictat un decret que en la part dispositiva diu així:  
  
«Decrete:  
1. L'arxivament provisional d'aquesta execució.  
2. El procediment romandrà en tal situació mentre no s'inste la seua represa per la part executant.  
D'aquesta resolució done compte al jutge/essa.  
Mode d'impugnació: per mitjà d'un recurs de reposició davant d'aquest jutjat, no obstant això, es durà a efecte el que s'ha disposat. El recurs haurà d'interposar-se per escrit en el termini de cinc dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs.  
Ho dispose i firme. En done fe.»  
  
I perquè valga de notificació en forma al demandat, Alejandro Ríos Quevedo, en situació de rebel·lia i ignorat parador, expedisc i firme aquest edicte.  
  
València, 22 de juny de 2018.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8381, del 12-09-2018 (2018/8309)

Bases de la convocatòria per a la provisió, amb caràcter definitiu, d'una plaça de funcionari o funcionària de carrera de tècnic o tècnica d'administració general.
-------------------------------------------------------------------------------------------------------------------------------------------------------------------

### Dades del document

Número de DOGV
:   8381

Data del DOGV
:   12-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8309


Data del document
:   05-09-2018

Organisme emissor
:   Ajuntament de Pilar de la Horadada

Tipus de document
:   Anunci

Anàlisi jurídica

 Descriptors 

:   * Pilar de la Horadada
    * concurs administratiu

Bases de la convocatòria per a la provisió, amb caràcter definitiu, d'una plaça de funcionari o funcionària de carrera de tècnic o tècnica d'administració general. [2018/8309]  
En el Butlletí Oficial de la Província d'Alacant número 169, de data 4 de setembre de 2018, es van publicar íntegrament les bases que han de regir la convocatòria per a la provisió, amb caràcter definitiu, d'una plaça de funcionari o funcionària de carrera de tècnic d'administració general en l'Ajuntament de Pilar de la Horadada, per mitjà de concurs oposició en torn lliure, i constitució d'una borsa per a nomenament interí, continguda en l'oferta d'ocupació pública de l'any 2017, publicada en el Butlletí Oficial de la Província d'Alacant en data 29 de desembre de 2017.  
L'esmentada plaça està enquadrada en l'escala d'administració general, subescala tècnica, classe superior, corresponent al grup A, subgrup A1 de classificació professional, d'acord amb la legislació vigent i acords municipals.  
Així mateix, s'especifica en la base quarta, «Las instàncies, dirigides a l'alcalde president de l'Ajuntament de Pilar de la Horadada, es presentaran en el Registre General de l'Ajuntament, o per qualsevol de les formes previstes en l'article 16.4 de la Llei 39/2015, d'1 d'octubre, del procediment administratiu comú de les administracions públiques, dins del termini de 20 dies hàbils, a comptar del següent en què aparega l'extracte de l'anunci de la convocatòria en el Boletín Oficial del Estado, i es prorrogarà fins al primer dia hàbil següent si el termini acabara en un dia inhàbil».  
Cosa que es fa pública perquè se'n prenga coneixement.  
  
Pilar de la Horadada, 5 de setembre de 2018.- La primera tinenta d'alcalde: Pilar María Samper Navarro.
Diari Oficial de la Generalitat Valenciana


Sumari del DOGV 8379, del 10-09-2018 (2018/8256)

Citació a les persones interessades en el procediment ordinari número 1/168/2018.
---------------------------------------------------------------------------------

### Dades del document

Número de DOGV
:   8379

Data del DOGV
:   10-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8256


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a les persones interessades en el procediment ordinari número 1/168/2018. [2018/8256]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber, que Llarad, SL, ha interposat un recurs contenciós administratiu amb el número 1/000168/2018, contra el Decret 58/2018, de 4 de maig, del Consell, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana (PATIVEL), sobre urbanisme i ordenació del territori.  
  
Cosa que es fa pública als efectes que preceptua l'article 47.2 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè dins del termini de 15 dies puguen personar-se de forma legal en les actuacions.  
  
València, 31 de juliol de 2018 La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8343, del 20-07-2018 (2018/6930)

Formalització de contracte número 34/17. Creativitat, disseny, instal·lació, decoració, transport, muntatge, desmuntatge i manteniment de les infraestructures i instal·lacions necessàries per a la Mostra de Turisme de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8343

Data del DOGV
:   20-07-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/6930


Data del document
:   06-07-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * contracte de subministraments

Formalització de contracte número 34/17. Creativitat, disseny, instal·lació, decoració, transport, muntatge, desmuntatge i manteniment de les infraestructures i instal·lacions necessàries per a la Mostra de Turisme de la Comunitat Valenciana. [2018/6930]  
1. Entitat adjudicadora  
a) Organisme: Agència Valenciana del Turisme (CIF H1034249I).  
b) Dependència que tramita l'expedient: Secció de Contractació.  
c) Número d'expedient: 34/17.  
d) Adreça d'internet del perfil del contractant:   
www.contrataciondelestado.es  
  
2. Objecte del contracte  
a) Tipus de contracte: subministraments.  
b) Descripció de l'objecte: contractació de la creativitat, disseny, instal·lació, decoració, transport, muntatge, desmuntatge i manteniment de les infraestructures i instal·lacions necessàries per a la Mostra de Turisme de la Comunitat Valenciana.  
c) CPV: 39154100-7.  
d) Diari oficial i data de publicació de l'anunci de licitació: DOGV de 09.02.2018.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
  
4. Pressupost de licitació: dos-cents mil euros (200.000,00 ?) IVA exclòs.  
  
5. Formalització del contracte  
a) Data d'adjudicació: 26.04.2018.  
b) Data de formalització del contracte: 20.06.2018.  
c) Contractista: Viajes El Corte Inglés, SA.  
d) Nacionalitat: espanyola.  
e) Import d'adjudicació: cent huitanta-sis mil euros (186.000,00 ?) IVA no inclòs.  
f) Avantatges de l'oferta adjudicatària: l'oferta presentada per l'empresa adjudicatària ha resultat l'econòmicament més avantatjosa per aplicació dels criteris establits per a l'adjudicació del contracte.  
  
  
València, 6 de juliol de 2018.- El president de l'Agència Valenciana del Turisme: Francesc Colomer Sánchez.
Diari Oficial de la Generalitat Valenciana


Sumari del DOGV 8332, del 05-07-2018 (2018/6405)

Notificació de la sentència dictada en el procediment de guarda i custòdia número 1395/2017.
--------------------------------------------------------------------------------------------

### Dades del document

Número de DOGV
:   8332

Data del DOGV
:   05-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6405


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de guarda i custòdia número 1395/2017. [2018/6405]  
Procediment: família. Guarda, custòdia o aliments de fills menors no matrimonials no consensuats número 1395/2017.  
Demandant: Doris Ehigiamusoe Osawaru.  
Procurador: Antonio Blasco Alabadi.  
Demandat: Valentine Ezekwem.  
  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber, que en les actuacions de família. Guarda, custòdia o aliments de fills menors no matrimonials no consensuats, seguits amb el número 1395/2017, a instàncies de Doris Ehigiamusoe Osawaru contra Valentine Ezekwem, en situació de rebel·lia, en els que en data 26 de juny de 2018, s'ha dictat sentència, la disposició dels quals diu així:  
  
«Estime la demanda presentada per Doris Ehigiamusoe Osawaru contra Valentine Ezekwem i es declaren els següents efectes respecte dels fills menors de les parts, \*\*\* i \*\*\*:  
1r Acorde la suspensió de la pàtria potestat del pare demandat sobre els seus fills, i s'atribueix en exclusiva a la demandant l'exercici de les funcions inherents a la pàtria potestat, així com el seu guàrdia i custòdia.  
  
2n Es fixa una pensió d'aliments en favor de cada menor de 120 - mensuals. Les despeses extraordinàries necessaris i els convenients si hi ha acord o autorització judicial s'abonaran per mitat.  
3r No pertoca fixar règim de visites.  
Notifiqueu aquesta resolució a les parts.  
No pertoca fer pronunciament exprés sobre la imposició a costes.  
  
Així, aquesta és la meua sentència, contra la qual es pot interposar recurs d'apel·lació en el termini de 20 dies comptats des de l'endemà a la seua notificació, d'acord amb la nova redacció de l'article 458.1 de la Llei d'enjudiciament civil donada per la Llei 37/2011, de 10 d'octubre, i amb el dipòsit previ de la quantitat de 50 - en el compte de consignacions d'aquest jutjat, ho pronuncie, mane i firme.»  
  
Perquè valga de notificació de forma deguda a Valentine Ezekwem, en rebel·lia, expedisc i firme aquest edicte.  
  
València, 27 de juny de 2018.- El lletrat de l'Administració de justícia: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8275, del 17-04-2018 (2018/3757)

CORRECCIÓ d'errades de la Resolució de 2 de novembre de 2017, de la Direcció General de Política Educativa, per la qual es concedeixen els premis extraordinaris al rendiment acadèmic d'Educació Primària corresponents al curs 2016-2017.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8275

Data del DOGV
:   17-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3757


Data del document
:   04-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * distinció honorífica

CORRECCIÓ d'errades de la Resolució de 2 de novembre de 2017, de la Direcció General de Política Educativa, per la qual es concedeixen els premis extraordinaris al rendiment acadèmic d'Educació Primària corresponents al curs 2016-2017. [2018/3757]  
Advertits errors en l'annex I de la Resolució de 2 de novembre de 2017, publicada en el Diari Oficial de la Generalitat Valenciana número 8176, del dia 23 de novembre de 2017, per la qual es publica la relació d'alumnat proposat per a premi extraordinari al rendiment acadèmic en Educació Primària, es procedeix a realitzar les rectificacions següents:  
  
1. En aplicació de l'Ordre 59/2010, de 2 de juny, de la Conselleria d'Educació, per la qual es regula la menció honorífica i la convocatòria dels premis extraordinaris al rendiment acadèmic d'Educació Primària de la Comunitat Valenciana a partir del curs 2009-2010, article 4, apartat 2, respecte a la relació d'alumnat proposat pel CEIP de la localitat de l'Alcora que s'inclou en l'annex I:  
  
València, 4 d'abril de 2018.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 8424, del 15-11-2018 (2018/10957)

Notificació de la sentència dictada en el procediment ordinari número 730/2017.
-------------------------------------------------------------------------------

### Dades del document

Número de DOGV
:   8424

Data del DOGV
:   15-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10435


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 730/2017. [2018/10892]  
Procediment: assumpte civil número 730/2017.  
Raquel García Martín, lletrada de l'Administració de justícia del Jutjat de Primera Instància número 3 de València, fa saber, que en aquest jutjat se segueix procediment ordinari número 730/2017, a instàncies d'Ascensores Eninter, SL, contra Proyectos y Obras Europa 9, SL, en el qual s'ha acordat notificar a Proyectos y Obras Europa 9, SL, amb CIF R18512036, que en data 11 de setembre de 2018 s'ha dictat sentència que els afecta, i contra la qual es pot interposar recurs d'apel·lació en el termini de 20 dies hàbils, a comptar del següent de la seua publicació en el diari oficial, en la forma prevista en l'article 448 i següents de la Llei d'enjudiciament civil. Per a conéixer el contingut íntegre d'aquesta resolució, podrà personar-se en la Secretaria del Jutjat, situat a València, avinguda Professor López Piñero, número 14, pis 2n, zona blava (Ciutat de la Justícia de València).  
I perquè servisca de notificació de forma deguda, amb prevenció dels recursos expressats a la part demandada que es troba en parador ignorat Proyectos y Obras Europa 9, SL, conforme al que es disposa en l'article 164 de la Llei d'enjudiciament civil, s'expedeix aquest edicte.   
  
València, 11 de setembre de 2018.- La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 8312, del 07-06-2018 (2018/5712)

DECRET 11/2018, de 7 de juny, del president de la Generalitat, pel qual nomena consellera de Sanitat Universal i Salut Pública.
-------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/5712


Data del document
:   07-06-2018

Organisme emissor
:   Presidència de la Generalitat

Tipus de document
:   Decret

Descriptors 

:   * Conselleria de Sanitat Universal i Salut Pública
    * legislació

DECRET 11/2018, de 7 de juny, del president de la Generalitat, pel qual nomena consellera de Sanitat Universal i Salut Pública. [2018/5712]  
Segons el que estableixen l'article 29.2 de l'Estatut d'Autonomia de la Comunitat Valenciana i els articles 12.1, lletra c), 29.1 i 34.2 de la Llei 5/1983, de 30 de desembre, del Consell,  
  
  
DECRETE  
  
Article únic  
Nomenar la Senyora Ana Barceló Chico consellera de Sanitat Universal i Salut Pública.  
  
  
DISPOSICIÓ FINAL  
  
Única  
Aquest decret tindrà efectes des del dia següent de la seua publicació en el Diari Oficial de la Generalitat Valenciana.  
  
València, 7 de juny de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8427, del 20-11-2018 (2018/10877)

Informació pública relativa al Pla de mobilitat de la ciutat administrativa 9 d'Octubre de València.
----------------------------------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10041


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa al Pla de mobilitat de la ciutat administrativa 9 d'Octubre de València. [2018/10156]  
Se sotmet a informació pública el Pla de mobilitat de la ciutat administrativa 9 d'Octubre de València de conformitat amb el que estableixen els articles de l'11 al 14 de la Llei 6/2011, d'1 d'abril, de mobilitat de la Comunitat Valenciana, i l'article 83 de la Llei 39/2015, d'1 d'octubre, del procediment administratiu comú de les administracions públiques.  
El citat Pla podrà consultar-se en l'adreça web següent: www.habitatge.gva.es/es/web/movilidad-urbana/otros o de forma presencial en dies laborables de 09.00 a 14.00 hores en els serveis centrals de la Conselleria d'Habitatge, Obres Públiques i Vertebració del Territori situats a la ciutat administrativa 9 d'Octubre, torre 1, carrer de la Democràcia, núm.77, planta 8, de la ciutat de València (46956).  
  
El termini de presentació d'al·legacions és de 20 dies, comptadors a partir de l'endemà de la publicació del present anunci en el Diari Oficial de la Generalitat Valenciana.  
L'enllaç de la seu electrònica de la Generalitat Valenciana per a presentar les al·legacions és: http://www.gva.es/es/inicio/procedimientos'id\_proc=18660. Si es presenten les al·legacions de forma presencial, aquestes es podran entregar en els registres de la Conselleria d'Habitatge, Obres Públiques i Vertebració del Territori i en qualsevol altre registre que establisquen les disposicions vigents.  
  
València, 6 de novembre de 2018.- El director general d'Obres Públiques, Transport i Mobilitat, p. d. (R 02.07.2018, de la consellera d'Habitatge, Obres Públiques i Vertebració del Territori; DOGV 8329, 02.07.2018): Carlos Domingo Soler.